Per-Åge Skrøder

Per-Åge Skrøder (født 4. august 1978 i Sarpsborg) er en norsk tidligere profesjonell ishockeyspiller. I sin karriere spilte han for Lillehammer IK og Sparta Warriors i Norge, samt de svenske klubbene Frölunda HC, Linköpings HC, HV 71, Södertälje SK og MoDo Hockey i Svenska hockeyligan (SHL). I 2004 ble han svensk mester med HV71, og i 2007 ble han svensk mester med MoDo. I 2011 satte han rekorden for den mestscorende utlendingen i den svenske Elitserien.

Skrøder har også representert Norge i flere internasjonale turneringer, og spilte i alt 113 offisielle landskamper for Norge (VM- og OL-kamper samt kvalifikasjonskamper til VM og OL). Han har med sine 45 mål og 32 assists vært en av de viktigste offensive spillere på det norske landslaget i nyere tid.

 Tidlig liv 
Skrøder ble født 4. august 1978 og vokste opp på Yven i Sarpsborg. Han tilbrakte barne- og ungdomsårene i Sparta Warriors, før han kom til Lillehammer for å gå på hockeylinja på Norges Toppidrettsgymnas. Det kombinerte han med å spille for Lillehammers seniorlag og i sin første hele sesong på seniornivå produserte han 54 poeng på 36 kamper. Han tok en sesong til i Lillehammer, før han til sesongen 1997-1998 returnerte til moderklubben Sparta.

 Klubbkarriere 
1998–2016: Karriere i den svenske eliteserien
Sesongen etter startet han sitt Sverige-eventyr med spill i Västra Frölunda. Etter det har han nytt stor suksess i Sverige med sin kombinasjon av knallhardt fysisk spill og målteft. Han var vunnet flere svenske mesterskap og har rekorden for flest undertallsmål i sluttspillet. I 2009 ble han toppscorer i Sverige med 59 poeng på 55 kamper for MoDo. Hans målproduksjon økte kraftig etter at han kom til MoDo hvor han ble rekkekamerat med veteranen Niklas Sundström, som rundt årtusenskiftet ble regnet som en av de beste defensive forwardene i NHL, med flere år som rekkekamerat med Wayne Gretzky.

Den 29. november 2011 scoret Skrøder sitt 195. mål i den svenske Elitserien da han etter en kontring satte inn 4-0 målet for MoDo i starten av midtperioden. Dermed passerte han finske Erkki Laine og innehar dermed alene rekorden for den mestscorende utlendingen i svensk hockey.

Skrøders kontrakt gikk ut med Modo etter 2015/16-sesongen, men hans skuffelse over nedrykket til HockeyAllsvenskan gjorde at han ikke skrev noen ny kontrakt. I løpet av høsten 2016 spilte han for Örnsköldsviks HF i Division 1, og ble leid ut til Modo i Allsvenskan for en kortere periode i november. I alt spilte Skrøder 856 kamper i SHL og noterte seg for 260 mål og 253 assist, og har dermed scoringsrekorden i svensk topphockey blant utenlandske spillere.

2016: Retur til Sparta Warriors
Den 28. november 2016 ble det kjent at Skrøder hadde signert for Sparta Warriors. Kontrakten som i første omgang strekker seg fram til jul (i alt fire kamper), før han etter planen legger opp.

 Landslagskarriere 
Skrøder har i flere år vært en av de viktigste offensive spillere på det norske herrelandslaget, og har i alt spilt 102 offisielle landskamper for Norge (VM- og OL-kamper samt kvalifikasjonskamper til VM og OL). Han debuterte på herrelandslaget under ishockey-VM 1997 og har siden da deltatt i 13 VM-turneringer og 1 OL-turnering.

Under ishockey-VM 2011 sørget Skrøder og Mathis Olimb for Norges første seier over Sverige da de begge scoret i straffeslagskonkurransen. Den 11. mai 2013 spilte han sin landskamp nummer 100, hvor han scoret to mål i en 3−1-seier over Belarus under VM.

Under vinter-OL 2014 noterte han seg for 2 mål på fire kamper; det ene i et 1−6-tap til Finland og det andre i 1−3-tapet til Østerrike.

 Utmerkelser og meritter 
Sverige
 15px|Svensk mester Svensk mester
 2004 – HV 71
 2007 – MODO Hockey
 Håkan Loob Trophy (beste målscorer i grunnserien)
 2009 – MODO Hockey

Norge
 Årets norske spiller – 2002

 Karrierestatistikk 
 Klubbkarriere 
     Vanlig sesong   Sluttspill Sesong Klubb Liga           1994–95 Sparta Warriors Eliteserien 173030 	 ————— 1995–96 Lillehammer IK Eliteserien 30459— ————— 1996–97 Lillehammer IK Eliteserien 35252954— ————— 1997–98 Sparta Warriors Eliteserien 3619153470	 ————— 1998–99 Frölunda HC Elitserien 5035816 40002 1999–00 Frölunda HC Elitserien 243148 ————— 1999–00 Linköpings HC Elitserien 1341543 101452 2000–01 Linköpings HC Hockeyallsvenskan 297101738 40114 2000–01 HV 71 Elitserien 1356116 ————— 2001–02 HV 71 Elitserien 4920133359 84488 2002–03 HV 71 Elitserien 4412102250 730310 2003–04 HV 71 Elitserien 50111728138 18671328 2004–05 HV 71 Elitserien 50681477 ————— 2005–06 Södertälje SK Elitserien 471382150 102248 2006–07 MoDo Hockey Elitserien 5430184897 20551088 2007–08 MoDo Hockey Elitserien 51211637127 52134 2008–09 MoDo Hockey Elitserien 5530295978 ————— 2009–10 MoDo Hockey Elitserien 4817163339 ————— 2010–11 MoDo Hockey Elitserien 5515264162 1064108 2011–12 MoDo Hockey Elitserien 5322295152 61230 2012–13 MoDo Hockey Elitserien 5116193534 52352 2013–14 MoDo Hockey SHL ————— ————— 2014–15 MoDo Hockey SHL ————— ————— 2015–16 MoDo Hockey SHL ————— ————— 2016–17 MoDo Hockey HockeyAllsvenskan 10000 ————— 2016–17 Örnsköldsviks HF Division 1 1087152 ————— 2016–17 Sparta Warriors GET-ligaen ————— ————— I alt i Eliteserien 118514910070 ————— I alt i Elitserien / SHL 656212203415902 98302959158

 Landslagskarriere 
 År Landslag Turnering Plassering        1997  Norge U20 U20-VM pulje B 14.-plass 775126 1997  Norge VM 12.-plass 80220 1997  Norge VM-kvalifisering Ikke kvalifisert 30000 1998  Norge VM pulje B 21.-plass 712322 1999  Norge VM 12.-plass 62134 1999  Norge VM-kvalifisering Kvalifisert til VM 41000 2000  Norge VM 10.-plass 64150 2001  Norge OL-kvalifisering Ikke kvalifisert 32134 2002  Norge VM Divisjon I  22.-plass 541514 2003  Norge VM Divisjon I  20.-plass 54154	 2004  Norge VM Divisjon I  20.-plass 42022 2004  Norge OL-førkvalifisering Kvalifisert til endelig turnering 36394 2005  Norge OL-kvalifisering Ikke kvalifisert 33034 2006  Norge VM 11.-plass 62026	 2008  Norge VM 8.-plass 70112 2009  Norge OL-kvalifisering Kvalifisert til OL 30330 2009  Norge VM 11.-plass 60224 2010  Norge Vinter-OL 10.-plass 10000 2011  Norge VM 6.-plass 734710 2012  Norge VM 8.-plass 857122 2013  Norge VM 10.-plass 72132 2014  Norge Vinter-OL 12.-plass 42020 2014  Norge VM  71236 I alt for U20-landslaget 775126 I alt for herrelandslaget 11346327890

 Referanser 

 Eksterne lenker  


Kategori:Norske ishockeyspillere
Kategori:Ishockeyspillere for Sparta Sarpsborg
Kategori:Ishockeyspillere for Södertälje SK
Kategori:Ishockeyspillere for HV71
Kategori:Deltakere for Norge under Vinter-OL 2010
Kategori:Ishockeyspillere under Vinter-OL 2010
Kategori:Deltakere for Norge under Vinter-OL 2014
Kategori:Ishockeyspillere under Vinter-OL 2014
Kategori:Norske ishockeyspillere i SHL